Скъпи Никълодиън, вече приех, че гащите на Спондж Боб,
всъщност не са квадратни, мога да пренебрегна през повечето време фактът, че
черупката на Гари не е логаритмична спирала, но това, което
не мога да простя е, че къщата-ананас на Спондж Боб
е математическа невъзможност.
Има три начина да намериш спирали върху един ананас.
Има такива, които се увиват нагоре около него, други,
които вървят спираловидно наляво и тези, които
вървят почти право нагоре. Ключова дума: почти.
Ако преброиш спиралите, които вървят наляво и тези,
които вървят надясно, ще получиш две съседни числа на Фибоначи.
Три и пет, или пет и осем, осем и тринайсет
или тринайсет и двайсет и едно.
Ти твърдиш, че Спондж Боб квадратни гащи
живее в ананас на дъното на морето, но дали е вярно?
Истински ананас би имал спирали на Фибоначи,
така че нека видим. Защото тези снимки на къщата му
не ни позволяват да ги вземем, да ги завъртим и да преброим
броя на спиралите, които вървят около нея. Може да се окаже трудно
да разберем дали математически е ананас или не,
но много ни подсказва третата спирала, тази, която върви нагоре.
В този ананас има осем спирали надясно,
тринайсет наляво, можеш да събереш тези числа,
за да получиш колко спирали вървят стръмно нагоре.
В този случай - двайсет и една.
Трите комплекта спирали, в който и да е ананас, са
почти винаги съседни числа на Фибоначи. В редки мутантски случаи
може да са числа на Лукас или подобни,
но винаги ще бъдат три съседни числа в серия.
Това, което никога няма да стане е да имаш еднакъв брой спирали
и в двете посоки. Ананасите, за разлика от хората, нямат двустранна симетрия.
И никога третата спирала не може да е
вместо спирала просто права линия нагоре.
И все пак, като погледнем предполагаемия ананас на Спондж Боб
под морето, на него има ясно линии от ананасови неща, които върят право нагоре.
Очевидно е, че има двустранна симетрия.
Ясно е, че всъщност изобщо не е ананас,
защото никой ананас не може да израсне така.
Никълеодиън, трябва да се погледнеш дълго и внимателно в огледалото
и да помислиш колко погрешно представяш
вселената на твоите зрители. Такъв тип математическа
грешка е просто безотговорна.
Искрено твоя, Ви Харт.